Autokeskus

Autokeskus Oy on Aro-Yhtymän omistama autokauppaketju, joka myy uusia BMW-, Ford-, Kia-, Nissan-, Škoda-, Peugeot-, Citroën- ja Toyota-autoja. Autokeskus toimii pääkaupunkiseudulla Konalassa ja Airportissa, Raisiossa ja Turussa, Tampereella, Hämeenlinnassa ja Hyvinkäällä, ja sillä on kuusi autotaloa sekä yksi monimerkkihuoltoon keskittynyt toimipiste Turussa (Multicenter).

Autokeskus on yksi Suomen suurimmista henkilö- ja tavara-autojen jälleenmyyntiketjuista myyden yhteensä yli 16 000 uutta tai käytettyä autoa vuodessa sekä yksi suurimmista huoltotoimijoista.

Autokeskus on valtuutettu merkkihuolto näille automerkeille: BMW/MINI, Ford, Kia, Nissan, Citroën, Peugeot, Škoda ja Toyota.

Autokeskuksen monimerkkihuolto Multiservice palvelee kolmessa toimipisteessä, Konalassa (Helsinki), Hämeenlinnassa ja Turussa. Se on keskittynyt autojen huoltoon riippumatta niiden valmistajasta.

Autokeskuksella on hyötyajoneuvomyyntiin erikoistuneet toimipisteet Helsingin Konalassa, Tampereella ja Turussa. Hyötyajoneuvoja myyvät kaikki Autokeskuksen myyntipisteet.

Autokeskus on suomalainen perheyritys, jonka historia juontaa juurensa 1900-luvun alkupuolelle saakka.

Historia 
Autokeskus Oy perustettiin vuonna 1934 Chryslerin valmistamien Dodge-autojen maahantuontia varten. Vuonna 1962 Autokeskus aloitti ensimmäisenä Euroopassa virallisena maahantuojana Datsun-autojen maahantuonnin.

Autokeskus vaihtoi omistajaa vuonna 1964, jolloin Simo Aro osti sen osakekannan. Hän fuusioi Autokeskuksen ja aiemmin perurstamansa Katepalin vuonna 1969. Samalla yrityksen virallinen nimi muuttui, ja syntyi Aro-Yhtymä Oy. 

Autokeskus-nimi jäi elämään yrityksen omistamissa autokaupoissa, ja vuonna 1997 Autokeskus Oy perustettiin Aro-Yhtymän tytäryhtiöksi. Emoyhtiö keskittyi autojen maahantuontiin ja siihen liittyviin toimintoihin, ja tytäryhtiö Autokeskus autojen vähittäiskauppaan ja huoltoon.

Autokeskuksen ensimmäinen toimipaikka oli Helsingin Konalassa emoyhtiön kanssa samalla tontilla, jonne oli muutettu Helsingin keskustasta vuonna 1965. Vuoden 1992 aikana Autokeskus oli laajantanut toimintaansa Tampereelle ja Espooseen. Yhtiöittämisen jälkeen laajeneminen jatkui, ja Autokeskus avasi toisen toimipaikan Helsinkiin, Herttoniemeen vuonna 1998. Seuraavana vuonna avautui neljäs toimipaikka pääkaupunkiseudulla Tikkurilaan.

Vuonna 2001 aloittivat toimintansa Autokeskuksen Turun ja Hämeenlinnan toimipaikat. Turun toiminnot siirtyivät Raisioon jo seuraavana vuonna, kun uusi autotalo valmistui.

Emoyhtiö Aro-Yhtymän luopuminen Nissanin maahantuonnista merkitsi muutoksia myös Autokeskuksen tuotevalikoimaan. Autokeskus oli ollut edustanut emoyhtiön maahantuomia autoja, ja vuonna 2006 sillä oli Nissanin, Dodgen, Chryslerin ja Jeepin edustus. Seuraavana vuonna valikoimiin tulivat myös BMW ja MINI, ensimmäiset automerkit, jotka eivät olleet konsernin itsensä maahantuomia. Myöhemmin valikoima on laajentunut Peugeot-, Ford-, Citroën , Škoda- , Kia ja Toyota -merkeillä.

Vuoden 2011 lopulla valmistui Autokeskukselle uusi autotalo Vantaan Pakkalaan kauppakeskus Jumbon viereen. Muutto Tikkurilasta uuteen autotaloon merkitsi myös toimipaikan nimenmuutosta. Uusi autotalon nimettiin Autokeskus Airportiksi. Seuraavana vuonna avautui Turun Pääskyvuoreen toimipaikka, MultiCenter, joka poikkeaa ketjun muista pisteistä siinä, ettei se myy autoja vaan keskittyy huolto- ja varaosapalveluihin. 

Helsingin Konalaan Autokeskukselle valmistui uusi autotalo vuosien 2017–2019 aikana. Konala on toimipaikoista pienin, ja vuonna 2019 aloittanut Toyota Willa Hyvinkäällä pienin. Toyota Willa on kauppakeskuksessa toimiva Toyota-merkkiin keskittyvä myyntipiste, jossa myös palvellaan huollon asiakkaat.

Toimipisteet

Muut palvelut 
Autokeskus tuottaa myös muita autoihin liittyviä palveluita myynti- ja huoltotoiminnan ohella, näitä ovat muun muassa
 Vauriokorjaamo (kolarikorjaus) ja maalaamopalvelut kaikkiin automerkkeihin ja kaikille vakuutusyhtiöille
 Tuulilasien korjaus- ja vaihtopalvelut kaikkiin automerkkeihin
 Renkaiden myynti-, vaihto- ja säilytyspalvelut kaikkiin automerkkeihin
 SMART-pienkorjaukset kuten kiveniskemien, painaumien ja kolhujen korjaus ilman maalausta

Lähteet

Aiheesta muualla 
 Autokeskus Oy:n kotisivut
 Aro-Yhtymä Oy:n kotisivut

Suomalaiset autoliikkeet
Suomalaiset perheyritykset